Наоснову члана 14. Правилника о критеријумима, начину и поступку доделе средстава из буџета општине Беочин црквама и верским заједницама са територије општине Беочин („Службени лист општине Беочин“ бр. 13/19), члана 13. Одлуке о Општинском већу („Службени лист општина Срема“ број 25/08) и члана 48. Пословника о раду Општинског већа („Службени лист општина Срема“ број 27/08) Општинско веће општине Беочин на седници одржаној дана 30.05.2022. године донело је

**О Д Л У К У**

**О УТВРЂИВАЊУ ПРОГРАМА И ПРОЈЕКАТА ЦРКАВА И ВЕРСКИХ ЗАЈЕДНИЦА**

**ЗА КОЈЕ СЕ ОДОБРАВАЈУ СРЕДСТВА ИЗ БУЏЕТА ОПШТИНЕ БЕОЧИН ЗА 2022. ГОДИНУ**

**Члан 1.**

По основу спроведеног Jавног конкурса за доделу средстава из буџета општине Беочин за 2022. годину црквама и верским заједницама са територије општине Беочин, број 01-401-61/22 од 04.02.2022. године, a сходно Извештају Комисије за избор пројеката цркава и верских заједница, број 01-401-61/12/2022 од 18.05.2022. године, додељују се средства црквама и верским заједницама са територије општине Беочин за суфинансирање и финансирање пројеката из буџета општине Беочин за 2022. годину, у укупном износу од 3.600.000,00 динара, следећим носиоцима пројеката:

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| **РБ** | **Учесник на јавном конкурсу** | **Програм** | **Износ додељених средстава** | **Просечан број бодова** | **Место на ранг листи** |
| **1** | **СРПСКА ПРАВОСЛАВНА ЦРКВЕНА ОПШТИНА БЕОЧИН ХРАМ СВ. ВАСИЛИЈА ОСТРОШКОГ** | Обнова парохиског дома при храму Св. Василија Острошког Српске Православне цркве општине Беочин | 1.625.000,00 | **46** | **1** |
| **2** | **СРПСКА ПРАВОСЛАВНА ЦРКВЕНА ОПШТИНА СУСЕК** | Изградња палионице свећа са помоћним објектом у порти храма и обнова зидне и коване ограде око порте храма | 1.000.000,00 | **41** | **2** |
| **3** | **СРПСКА ПРАВОСЛАВНА ЦРКВЕНА ОПШТИНА ЧЕРЕВИЋ** | Малтерисање храма – изнутра и споља | 700.000,00 | **38** | **3** |
| **4** | **СЛОВАЧКА ЕВАНГЕЛИСТИЧКА А. В. ЦРКВЕНА ОПШТИНА ЛУГ** | Реконструкција парохиског дома | 200.000,00 | **28** | **4** |
| **5** | **РИМОКАТОЛИЧКИ ЖУПНИ УРЕД СВ. БАРБАРА БЕОЧИН** | Замена три прозора на цркви и уређење предворја цркве | 75.000,00 | **24** | **5** |
| **6** | **СРПСКИ ПРАВОСЛАВНИ МАНАСТИР БЕОЧИН** | Водоснабдевањае манастира Беочин | 0,00 | **19** | **6** |
|  | **Укупно** |  | **3.600.000,00** |  |  |

**Члан 2.**

Носиоци одобрених пројеката морају исте реализовати најкасније до 31.12.2022. године.

**Члан 3.**

Обавезе према носиоцима пројеката из тачке 1. ове одлуке извршаваће се сразмерно оствареним примањима буџета.

**Члан 4.**

Председник општине ће закључити уговоре са носиоцима одобрених пројеката из члана 1. ове одлуке.

Уколико се носилац одобреног програма и пројекта не одазове позиву за закључење уговора, сматраће се да је одустао од предлога пројекта.

**Члан 5.**

Носилац пројекта коме су додељена средства дужан је да Комисији достави наративни и финансијски извештај о реализацији пројекта након завршетка реализације пројекта до краја текуће године, односно најкасније до 15. јануара 2023. године.

Носиоцу пројекта коме су додељена средства, а који не достави извештај у прописаном року, или уколико ненаменски користи одобрена средства неће бити додељена средства у наредне три године, односно неће бити разматрано евентуално учешће истог на јавном конкурсу у наредне три године.

**Члан 6.**

Ова одлука је коначна.

**Члан 7.**

Ову одлуку објавити на званичној интернет страници Општине Беочин, на огласној табли Општинске управе општине Беочин и у „Службеном листу општине Беочин“.

ОПШТИНА БЕОЧИН

ОПШТИНСКО ВЕЋЕ

Број: 01-401-181/22

Дана: 30.05.2022. године

Б Е О Ч И Н

Председавајућa Општинског већа

Заменица председнице општине

Марина Шекуљица

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_